Spirit Hotel Thermal Spa 

Üdvözöljük a kikapcsolódás oázisában! Időtlen elegancia, modern dizájn, exkluzív környezet, világszínvonalú szolgáltatások, hedonista wellness. Ez várja a sárvári Spirit Hotelben, meseszép tájon, a hét tó partján. A szálloda egyedi fürdőoázisa, a saját kútból nyert gyógyvíz, karizmatikus szobáink és éttermeink ínyenc fogásai teszik teljessé az ötcsillagos Spirit-élményt.
Szobáink
265, egyedileg berendezett, markáns, friss szobánk és lakosztályunk különleges hangulata, belsőépítészeti megoldásai tökéletes helyszínt biztosítanak a pihenéshez és feltöltődéshez. Határozott karakter, lágy színek, zen hangulat, pezsdítő energia – vendégeink választhatnak, milyen hangulatú szobában kapcsolódnának ki. Minden szobánk és lakosztályunk antiallergén ágyneművel várja, egy részük elektroszmogtól mentesített, Sweet Dream alvásprogramunk pedig a legpihentetőbb alvást támogatja.
Spa & Wellness
Többszörösen díjnyertes szállodánk különlegessége a 10000 m2 alapterületű Oázis Spa. 22 medencénk között pezsgőfürdők, fedett és szabadtéri élménymedencék, 25 méteres úszómedence, keleties hangulatú bel- és kültéri termálfürdők találhatók. Páratlan szaunaszigetünk 9 különféle szaunát kínál. A saját kútból nyert gyógyvízen számtalan gyógyászati kezelésünk alapul. Több mint 100, a világ minden tájáról származó, egyénre szabott wellness és szépészeti kezelésünk, valamint a legmodernebb tudományos eredményeket felhasználó állapotfelmérő és terápiás berendezésünk segítségével vendégeink úgy érezhetik magukat, mint aki újjászületett.
Gasztronómia
Mesterszakácsunk regionális, magyar, valamint nemzetközi specialitásokkal kápráztatja el vendégeinket. Reggeli és esti büféasztalunkon ízletes és látványos ételkompozíciókat, ínycsiklandozó desszerteket kínálunk. Onyx éttermünkben á la carte menüből választhatnak, az Oázis Spa szívében található Oxygen Pool Bistronkban könnyed, laza falatokat ajánlunk. Borlapunkon a legkiválóbb tételeket gyűjtöttük össze. Lobby Barunkban izgalmas koktélokkal koccinthatnak, Luna Barunk pedig az esti lazításhoz ideális.

